ᱡᱤᱵᱚᱱ ᱞᱟᱹᱣᱠᱟᱹ

ᱡᱤᱵᱚᱱ ᱞᱟᱣᱠᱟᱹ
ᱚᱱᱚᱞᱤᱭᱟ:-(ᱜᱳᱨᱟᱪᱟᱸᱫᱽ ᱴᱩᱰᱩ) 

ᱫᱷᱟᱹᱨᱛᱤ ᱡᱟᱞᱟᱯᱩᱨᱤ,
ᱱᱚᱣᱟ ᱰᱷᱤᱯ ᱠᱷᱚᱱ
ᱯᱟᱨᱚᱢ ᱦᱚᱭᱚᱜ ᱛᱤᱧᱟᱹ, 
ᱡᱤᱵᱚᱱ ᱞᱟᱣᱠᱟ ᱾
ᱦᱟᱱᱟᱥᱟ ᱨᱮ ᱢᱚᱡᱽ ᱜᱷᱟᱴ,
ᱛᱤᱥ ᱤᱧ ᱛᱤᱭᱚᱜ;
ᱛᱤᱥ ᱤᱧ ᱟᱣᱥᱟᱱᱚᱜ-ᱟ,
ᱵᱟᱹᱧ ᱵᱟᱰᱟᱭᱟ ᱾

ᱛᱮᱸᱜᱳ ᱫᱟᱜ ᱜᱷᱟᱴ ᱨᱮ,
ᱛᱟᱸᱦᱮᱠᱟᱱᱨᱮ ;
ᱚᱦᱚᱢᱟᱞᱮᱫᱟᱹᱧ ᱛᱷᱤᱨᱟ,
ᱜᱚᱴᱟ ᱥᱟᱜᱚᱨ ᱾
ᱪᱟᱞᱟᱣᱜ ᱛᱤᱧᱟᱹᱭ ᱞᱟᱹᱣᱠᱟ,
ᱞᱮᱜᱮᱢ ᱞᱮᱜᱮᱢ ;
ᱜᱳᱞ ᱟᱨ ᱥᱮᱨᱮᱧᱟᱛᱮ, 
ᱢᱚᱠᱟᱢ ᱦᱟᱹᱵᱤᱡ ᱾

ᱵᱟᱦᱮᱨ ᱠᱮᱫᱟᱹᱧ ᱞᱟᱣᱠᱟᱹ,
ᱜᱷᱮᱨᱟᱣ ᱜᱷᱟᱴ ᱠᱷᱚᱱ ;
ᱟᱛᱷᱟᱱ ᱨᱚᱜᱚᱲ ᱛᱮᱛᱨᱮ, 
ᱯᱟᱲᱟᱣ ᱮᱱᱟ ᱾
ᱯᱳᱸᱰ ᱜᱮ ᱠᱟᱢᱥᱟ ᱠᱟᱹᱢᱥᱤ ;
ᱞᱟᱦᱟ ᱠᱷᱚᱱ ᱰᱷᱮᱣ ;
ᱛᱩᱞᱛᱮ ᱛᱟᱣᱟᱜ ᱮᱛ ᱟᱭ,
ᱛᱮᱠᱮᱪ ᱛᱮᱠᱮᱪ ᱾

ᱮᱛᱚᱢ ᱠᱚᱸᱧᱮ ᱦᱚᱨ ᱦᱚᱧ, 
Bold textᱞᱮᱜᱟᱛ ᱜᱮᱭᱟ ;
ᱯᱳᱱᱳᱱ ᱥᱮᱱ ᱜᱷᱮᱣᱨᱟᱛᱮᱧ,
ᱜᱷᱮᱨᱟᱣ ᱜᱮᱭᱟ ᱾
ᱵᱷᱚᱭᱚᱱ ᱦᱚᱸ ᱵᱷᱚᱨᱚᱢ ᱛᱮ,
ᱨᱟᱠᱟᱯᱟᱹᱧ ᱠᱟᱱ ;
ᱦᱳᱭᱱᱳᱭᱜᱮ ᱞᱟᱹᱣᱠᱟᱹ ᱫᱚᱧ,
ᱴᱟᱨᱦᱟᱣᱛᱤᱧᱟᱹ ᱾

ᱰᱷᱮᱣ ᱜᱷᱮᱣᱨᱟ ᱛᱟᱞᱟᱨᱮ,
ᱟᱨᱦᱚᱸ ᱵᱤᱨᱵᱟᱸᱣ ;
ᱡᱟᱯᱩᱫ ᱮᱫᱤᱧ ᱠᱟᱱᱟᱭ,
ᱛᱟᱯᱩᱜᱮᱧᱟᱭ ᱾
ᱱᱟᱠᱷᱟ ᱥᱮᱨᱢᱟ ᱥᱟᱱᱟᱢ,
ᱧᱩᱛᱮᱱᱟ ᱦᱟᱭ !
ᱚᱠᱟ ᱥᱮᱡᱟᱹᱧ ᱞᱟᱹᱣᱠᱟᱹ,
ᱰᱷᱮᱣᱞᱟᱣᱜ-ᱟ ᱟ ᱱᱤᱛ !
ᱥᱤᱨᱡᱚᱱ ᱥᱩᱨᱤᱠᱨᱮ ᱤᱧᱟᱹᱜ,
ᱪᱮᱛ ᱠᱷᱮᱢᱚᱛᱟ  ;
ᱡᱷᱟᱝᱡᱷᱟᱣᱟᱜ ᱜᱮᱛᱤᱧ,
ᱡᱤᱵᱚᱱ ᱞᱟᱹᱣᱠᱟᱹ ᱾
ᱨᱩᱠᱷᱭᱟᱹᱧ ᱢᱮ ᱯᱨᱚᱵᱷᱩ ᱛᱤᱧ,
ᱩᱱᱩᱢᱚᱜ ᱠᱷᱚᱱ  ;
ᱞᱮᱵᱫᱟ ᱨᱟᱠᱟᱯᱠᱚᱜ ᱢᱟᱧ,
ᱢᱳᱠᱟᱢ ᱰᱷᱤᱯ ᱨᱮ  ᱾᱾